PATVIRTINTA

 „Diemedžio“ ugdymo centro

 direktoriaus 2023 m. gegužės 10 d.

 įsakymu Nr.V1-32-(1.3)

**„DIEMEDŽIO“ UGDYMO CENTRO**

**BENDRABUČIO VIDAUS TVARKOS TAISYKLIŲ APRAŠAS**

**I. APGYVENDINIMAS BENDRABUTYJE**

1. Mokinys, atvykęs į centrą, supažindinamas su mokinių gyvenimo bendrabutyje tvarkos aprašu ( jį pasirašant), sudaroma sutartis su mokinio įstatyminiais atstovais.

1. Atvykdamas mokinys atsiveža surašytų daiktų sąrašą.

3. Dalyvaujant mokiniui, auklėtojui ir lydinčiam asmeniui sutikrinamas atsivežtų daiktų sąrašas.

4. Neleistini daiktai gražinami lydinčiam asmeniui (alkoholis, tabakas, lakiosios medžiagos, psichotropinės medžiagos, aštrūs daiktai, medikamentinės medžiagos, dujų balionėliai, degiosios medžiagos, pirotechninės priemonės, telefonai ir kt.).

5. Neturint pakankamai mokymosi ir higienos priemonių susitariama su lydinčiu asmeniu dėl jų pristatymo.

6. Išskirtiniais atvejais, atsivežus telefoną, kompiuterį, vertingų daiktų, auklėtojas už šių daiktų saugumą neatsako.

7. Mokiniui sutikus, atsivežti daiktai laikomi saugioje patalpoje. Mokiniui nesutikus, už daiktų saugumą atsako pats mokinys.

**II. DIENOTVARKĖS LAIKYMASIS**

1. Pasibaigus pamokoms į bendrabutį mokinys grįžta su auklėtojais.

9. Mokinys į bendrabutį grįžta su kuprine ir mokymosi priemonėmis. Grįžęs į bendrabutį mokinys pasikeičia rūbus ir avalynę.

1. Dalyvauja auklėtojo organizuojamoje veikloje.

11. Pamokų ruošos metu nuo 17 val. iki 18.30 val. mokiniai būna savo grupėse, ruošia pamokas arba skaito knygas.

12. Į grupes mokiniai renkasi 20 val.

13. Mokiniai atlieka visus savitvarkos ruošos darbus (prausiasi, pasiruošia švarius rūbus, pasiruošia mokymo priemones, tvarko savo asmeninius daiktus ir kambarius).

14. Pasiruošimas miegui ir atsiskaitymas auklėtojui už kambarių tvarką.

15. Vėliau iškilę klausimai sprendžiami su naktine aukle.

**III. MOKINIŲ IŠLEIDIMAS Į MIESTELĮ**

16. Mokiniai į miestelį vieni gali būti išleidžiami (būtina suderinti su dirbančiu auklėtoju).

17. Rekomenduojama vaikams vieniems į miestelį neeiti, siekiant išvengti konfliktų su miestelio gyventojais.

18. Dauguma atvejų vaikus palydi auklėtojai. Auklėtojai gali lydėti iš kelių grupių sudarytą mokinių grupę.

 **IV. NAUDOJIMASIS VIRTUVĖLE**

19. Virtuvėle gali naudotis mokiniai su auklėtojo ar naktinės auklės priežiūra.

20. Už tvarką virtuvėlėje atsako ja naudojąsis mokinys ir su juo dirbantis auklėtojas ar kitas asmuo.

21. Mokinys, pasinaudojęs virtuvėle ir jos įrangą, palieka tvarkingą darbo vietą (indus, įrankius, viryklę, elektrinę įrangą, grindis, spinteles ir kriauklę, išsineša šiukšles).

22. Virtuvėlės įranga gali naudotis mokiniai, išklausę saugumo instruktažą.

23. Naudotis tvarkingais elektros prietaisais auklėtojams prižiūrint bei saugiai su jais elgtis (virtuvėlėje ir laisvalaikio kambaryje).

**V. ELGESYS BENDRABUTYJE, CENTRO TERITORIJOJE**

24. Saugoti centro ir bendrabučio inventorių, negadinti asmeninių darbuotojų daiktų.

 25. Be auklėtojų, administracijos leidimo persikelti į kitą kambarį, perstatinėti gyvenamųjų kambarių baldus ar kitą bendrabučio inventorių, įsinešti inventorių iš bendro naudojimo patalpų į kambarius draudžiama.

 26. Smurtauti, tyčiotis bei žeminti mokinius ir darbuotojus draudžiama.

 27. Draudžiama įsinešti į bendrabutį dujų balionėlius, alkoholinius gėrimus, psichiką veikiančias medžiagas ar kitus sveikatai pavojingus daiktus.

 28. Draudžiama bendrabutyje ir jo teritorijoje rūkyti, vartoti alkoholį ir kitas psichiką veikiančias medžiagas, žaisti azartinius žaidimus bei prekiauti, ateiti į bendrabutį ir į jo teritoriją apsvaigus nuo alkoholio ar kitų psichiką veikiančių medžiagų.

 29. Draudžiama slapta filmuoti, fotografuoti kitų asmenų pokalbius ir veiklą.

 30. Draudžiama be dirbančio pedagogo leidimo, savavališkai pasišalinti iš Centro teritorijos ir lankytis nenaudojamuose ir apleistuose pastatuose bei juos niokoti. Už padarytus materialinius nuostolius mokiniai atsako pagal su jais ir jų tėvais (globėjais) sudarytą gyvenimo bendrabutyje sutartį.

 31. Už grubius bendrabučio tvarkos pažeidimus mokinys gali būti šalinamas iš bendrabučio.

**VI. SVEČIŲ IR PAŠALINIŲ ASMENŲ LANKYMASIS**

 32. Asmenys, nesuderinę mokinių lankymo su Centro administracija,. į bendrabutį ir jo teritoriją neįleidžiami.

 33. Tėvai, gobėjai, teisėti vaiko atstovai gali lankytis bendrabutyje. Turi galimybę, suderinę su administracija, pernakvoti.

**VII. MAITINIMAS**

34. Į valgyklą einame nurodytu laiku**.**

35. Likus 15 min. iki maitinimo mokiniai susirenka laisvalaikio kambaryje. Striukes ir kitus viršutinius rūbus paliekama kambariuose.

36. Valgykloje draudžiama garsiai kalbėti, nepagarbiai elgtis su maistu (spjaudyti į maistą, mėtyti jį), gadinti valgymo įrankius bei valgyklos baldus, trukdyti valgantiesiems: prie stalų kalbėtis, žaisti ar užsiimti kita veikla.

37. Valgykloje mokiniai laikosi nustatytos tvarkos, (maistą paduoda auklėtojas, pavalgęs indus nusineša mokinys, pagal sudarytą grafiką mokiniai valo stalą)

38. Pagarbiai elgtis su valgyklos darbuotojais.

 39. Griežtai draudžiama iš valgyklos išnešti inventorių, įrankius.

**VIII. TVARKOS IR ŠVAROS PALAIKYMAS**

40. Mokiniai budi ne tik savo aukštuose, bet susitvarko ir laiptines pagal sudarytus budėjimo grafikus.

41. Pasinaudojus palikti tvarkingą prausyklą, dušą, tualetą, laisvalaikio kambarį, kitas patalpas ir juose esančius daiktus.

1. Šiukšles iš aukšto budintis vaikas išneša vakare.

 43. Lovos turi būti tvarkingai paklotos, rankšluosčius laikome ant savo lovos krašto (ne po pagalve ar čiužiniu).

44. Rūbus ir asmens higienos priemones laiko spintose ar vietoje, kur esate aptarę su auklėtojais.

45. Griežtai draudžiama keistis mokiniams tarpusavyje rūbus, batus ar kitus daiktus.

46. Socialinių įgūdžių tobulinimas valgomajame savaitgaliais pagal sudarytą grafiką.

**IX. ASMENS HIGIENA (MAUDYMASIS)**

 47. Mokiniai maudosi pagal kiekvieno poreikį.

1. Mokiniai duše maudosi po vieną auklėtojų priežiūroje.

**X. NAUDOJIMASIS KOMPIUTERIAIS**

49. Prie kompiuterio mokiniai sėdi pagal auklėtojų sudarytus grafikus.

50. Naudotis saugiais internetiniais puslapiais.

51. Rekomenduotina mokiniui, nesilaikius bendrabučio ir centro vidaus tvarkos taisyklių, apriboti naudojimąsi kompiuteriu laiką.

**XI. PATALYNĖS IR KITŲ RŪBŲ KEITIMAS**

52. Patalynę mokiniai keičiasi pagal slaugytojos sudarytą grafiką ir/ar reikalui esant. Mokinys privalo miegoti užvilktoje patalynėje, lovą susitvarkyti pats.

53. Rūbus mokiniai keičiasi pagal poreikį.

 54. Mokiniai rūbus skalbia, džiovina patys su auklėtojo priežiūra. Būtinas tam tikras rūbų kiekis.

**XII. MOKINIUI PASIŠALINUS IŠ GRUPĖS**

55. Pasigedus mokinio grupėje būtina nedelsiant jo ieškoti.

56. Mokinio neradus ar įtarus, kad mokinys pasišalino, informuoti Centro vadovą, socialinę pedagogę.

57. Auklėtojas, mokiniui negrįžus į grupę iki jo darbo pabaigos, praneša policijai, tėvams globėjams ar teisėtiems vaiko atstovams ir apie tai įrašo į registracijos žurnalą med. slaugytojų kabinete.

58. Socialinė pedagogė, mokiniui neatsiradus sekančią dieną, kreipiasi į policiją dėl paieškos paskelbimo.

59. Mokinys, sugrįžęs po pasišalinimo, yra patalpinamas į laikino stebėjimo kambarį (pasirūpinama mokinio asmens higiena, reikalui esant siunčiamas gydytojo konsultacijai).

60. Psichologė bendrauja su pasišalinusiu mokiniu, išsiaiškina pabėgimo priežastis, priima sprendimą dėl mokinio elgesio korekcijos.

**XIII. MOKINIŲ LANKYMASIS IR BUVIMAS KITUOSE AUKŠTUOSE**

61. Mokiniams draudžiama išeiti iš savo aukšto pamokų ruošos metu. Pamokų ruošos metu aukštas rakinamas.

62. Visų grupių auklėtiniai, likus 10 min. iki išėjimo valgyti, privalo būti savo .laisvalaikio kambariuose. Valgyti eina visa grupė kartu su auklėtoju.

63. Mokiniams draudžiama išeiti iš savo aukštų nuo 2000 val. Svečiai privalo palikti aukštą iki 2000 val.

 64.Išeinant iš aukšto rekomenduojama informuoti auklėtoją.

65. Eidami į kitą aukštą, ir radę užrakintas duris, svečiai privalo mandagiai belstis.

66. Svečiai privalo laikytis bendrų elgesio taisyklių.

67. Už nederamą elgesį aukšte svečias gali būti paprašytas išeiti.

68. Iškilus grėsmei vaikų saugumui, auklėtojai turi teisę užsirakinti ir neįsileisti mokinių iš kito aukšto, pašalinių asmenų.

69. Pageidautina, kad svečiai bendrautų grupės, į kurią atėjo, laisvalaikio kambaryje arba aukšto fojė.

70. Mokiniams rekomenduojama lankytis kituose aukštuose ne ilgiau nei 20 – 40 min. Laiko trukmė gali būti pratęsta, sutarus su to aukšto auklėtoju ir savo grupės auklėtoju.

71. Tamsiu paros metu užrakinamas bendrabutis. Mokiniai gali išeiti į lauką, informavę savo grupės auklėtoją arba su auklėtoju.

 **XIV. BAIGIAMOSIOS NUOSTATOS**

72. Dokumentas įsigalioja nuo jo patvirtinimo datos ir yra privalomas visiems „Diemedžio“ ugdymo centro mokiniams.

73. Mokiniai su bendrabučio vidaus tvarkos taisyklėmis supažindinami pasirašytinai.